Reškutėnai
Reškutėnai (arba Raškutėnai, Reškutonys) – kaimas Švenčionių rajono savivaldybėje, Kretuono ežero rytinėje pakrantėje. Seniūnaitijos centras. Stovi Reškutėnų Šv. Izidoriaus bažnyčia (nuo 1924 m.), kapinės (jose laidojama nuo 1941 m.), pradinė mokykla (Švenčionėlių pagr. mokyklos „Ryto“ draugijos pradinio ugdymo skyrius), biblioteka (nuo 1953 m.), kaimo mokyklos etnografinis muziejus. Stūkso Reškutėnų piliakalnis.